stanford-oval/wikipedia huggingface dataset:
בית הקברות היהודי ברחוב קוזמה
לקריאה נוספת

(רשימת הנפטרים המפורסמים בבית הקברות ברחוב קוזמה) A Kozma utcai izraelita temető nevezetes halottainak listája
(בית הלוויות של בית הקברות ברחוב קוזמה) A Kozma utcai izraelita temető ravatalozója
טיול בבית הקברות היהודי בבודפשט (בהונגרית) Dr. Varga József: (הקישור אינו פעיל, 15.9.2019)Séta a Kozma utcai temetőben. BME Általános és Felsőgeodézia Tanszék. (Hozzáférés: 2011. szeptember 18.)
Kozma utcai temető: hazánk legnagyobb zsidótemetője, IN: Felbecsülhetetlen értékeket rejtenek a fővárosi zsidó temetők, 7. oldal, mult-kor, 2004. november 12. בית הקברות ברחוב קוזמה הוא בית הקברות היהודי הגדול בהונגריה
Kozma utcai izraelita temető, vendegvaro.hu
בנד (הרלדיקה)

בנד (באנגלית: Bend) הוא מטען הרלדי, אחד מ"הצורות המכובדות", שמעוצב כפס אלכסוני שנמתח מהפינה הימנית העליונה של המגן לפינה השמאלית התחתונה (מנקודת מבטו של נושא השלט). קיימות אפשרויות עיצוב רבות לבנד מלבד צבעו, שנוגעות לרוחבו, לעיצוב הקווים שלו ולאורכו. כמו כן, יכול להיות יותר מבנד אחד על המגן.

הרוחב המקובל הוא שליש מרוחב המגן, אם הבנד מוטען בעצמו, וחמישית מרוחב המגן, אם לא. קיימות צורות נוספות מקובלות שלהן שמות מיוחדים: בנדלט (Bendlet) שרוחבו חצי מרוחב בנד רגיל וקוטיסה (Cotise) שרוחבו חצי משל בנדלט. הקוטיסה מוטען רק בזוגות ומשני צידיו של בנד רגיל מוטען בסמל כלשהו. ריבנד (Riband) הוא בנד שקצותיו לא נוגעים בגבולות המגן ורוחבו כשל קוטיסה.

בנד סיניסטר הוא בנד הפוך בכיוונו והוא נמתח מהפינה השמאלית העליונה לימנית התחתונה. בבלאזון, חובה לציין אם הבנד הוא סיניסטר, ואם לא מצוין, המשמעות היא שהוא רגיל (דקסטר). גם בסוג זה קיימים כל העיצובים האמורים לעיל. בטון (Baton) הוא שמו של בנד סיניסטר קצר (כמו ריבנד) והוא מוטען במגיני צאצאים לא חוקיים של נושא המגן.

קווי הבנד יכולים להיות ישרים, גליים, משוננים, או כל אפשרות אחרת מתוך הקווים המקובלים.
במקרה שהמגן מוטען גם בגבול, יש צורך לציין אם הבנד מוטען מעליו או לא.
קיימת גם חלוקת בנד, שמשמעה חלוקת המגן לשני חלקים בצורה אלכסונית. קיימות חלוקות עד שמונה בנד בשני צבעים לסירוגין.
בנד סיניסטר
בנדלט
ריבנד
סמל דוכסות בורגונדיה, בעל שישה בנד, זהב וכחול
סמל לבנון עם בנד סיניסטר מוטען בעץ ארז
ברווז עצים אוסטרלי

| ברווז עצים אוסטרלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: צ'נונטה
מין:: ברווז עצים אוסטרלי
שם מדעי
 Chenonetta jubata ‏לאת'אם, 1802
תחום תפוצה


ברווז עצים אוסטרלי או ברווז הרעמה (שם מדעי: Chenonetta jubata) הוא עוף מים ממשפחת הברווזיים החי רק באוסטרליה, והוא המין היחיד בסוגו, לאחר היכחדות המין ברווז פינץ' מניו זילנד, שניהם מהסוג צ'נונטה. למרות השם הוא איננו קרוב לברווז העצים מאמריקה הצפונית.
תיאור

ברווז זה מזכיר במראהו אווז קטן, אורכו 45–51 סנטימטרים, והוא בעל נוצות אפורות בהירות על הבטן עם חזה מנוקד בלבן וצוואר וראש כתומים אצל שני הזוויגים. המקור אפור וכפי שהשם המדעי מרמז יש לברווז רעמת נוצות קטנה לאורך העורף והצוואר. הכנפיים חומות ולנקבות פס שחור לאורך העיניים.
ברווז זה מסווג לעיתים בקבוצת ברווזים מצויים או בברווזי צדפות (כמו הטדורנה). קרוב משפחתו הקרוב ביותר הוא ברווז טבעתי מאמריקה הדרומית.
אקולוגיה

הברווזים נפוצים בכל אוסטרליה וכן בטסמניה. ברווז זה פחות מימי מקרוביו ונראה רועה בין העשבים וכן בחורשים, שדות, ביצות, חופים ואף באזורים עירוניים ובפארקים. לעיתים הוא גם מצוי באגמים עמוקים בחיפוש מזון. הברווז מעופף גרוע ובגובה נמוך, וכשהוא מפוחד הוא בורח לבין העצים. בטיסה ישירה הוא יותר מהיר וכמה אוכלוסיות נודדות ככה בשיא הקיץ. מזונו מורכב מעשבים, גרגירים, זרעים, עשבי תיבול וגם מחרקים. הם לא נכנסים למים עמוקים לעיתים קרובות ומעדיפים לאכול ביבשה או במים רדודים.
כמו ששמו מרמז הוא מקנן בעצים והנקבה מטילה 9–11 ביצים. הזכרים נשארים עם הנקבות לטפל בצאצאים.
גלריה

Museum specimen
ביאורים

↑  Jubata פירושו "בעל רעמה" בלטינית
הערות שוליים

↑  ברווז עצים אוסטרלי באתר הרשימה האדומה של IUCN
בוגאטי שירון

| --- | --- |

רכב "בוגאטי שירון" על כביש
 מאפיינים כלליים
 יצרן:  בוגאטי
 שנות ייצור:  2016–2018 (500 יחידות) 2019 (דגם ספורט) 2021 (דגם סופר-ספורט 300+)
 יחידות שיוצרו:  500 
 הרכבה:  מולצהיים, צרפת צרפת
 מודל קודם:  בוגאטי ויירון
 מודל אחריו:  בוגאטי שירון ספורט
 חברת אם:  בוגאטי-רימאק
 סיווג:  מכונית-על
 מרכב:  קופה בעלת שתי דלתות
 אורך:  4,544 מ"מ
 רוחב:  2,038 מ"מ
 גובה:  1,212 מ"מ
 משקל:  1,995 ק"ג
 בסיס גלגלים:  2,711 מ"מ
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט)
 הילוכים:  תיבת הילוכים רובוטית כפולת מצמדים בעלת שבעה הילוכים
 מהירות מרבית:  420 קמ"ש (הגבלה אלקטרונית) 463 קמ"ש (הערכת החברה) 490.48 קמ"ש (סופר-ספורט 300+) 500 קמ"ש (על פי דיווחים לא רשמיים)
 צריכת דלק:  25.190 ליטר לכל 100 ק"מ
 קשר:  בוגאטי צ'נטודיאצ'י
 מעצב:  אכים אנשיידט סשה סליפאנוב אטיין סלום פרנק הייל
 
בוגאטי שירון (בצרפתית: Bugatti Chiron) היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל (500 יחידות) בין השנים 2016 ל-2018. היא הוצגה בתערוכת הרכב הבינלאומית של ז'נבה ב-1 במרץ 2016.
עד 2018 יוצרו 500 יחידות. ב-2018 היא הוחלפה בדגם בעל ביצועים משופרים בשם בוגאטי שירון ספורט. בספטמבר 2019 דגם משופר בשם בוגאטי שירון סופר-ספורט 300+ שבר את שיא המהירות כשהגיע למהירות של 490.48 קמ"ש (304.77 מייל לשעה). דגם זה יימכר במהדורה מוגבלת (30 יחידות) במסגרת חגיגות 110 שנה לבוגאטי וייתכן שייכנס לייצור סדרתי החל מ-2021.
לשירון שישה תתי-דגמים:
בוגאטי שירון ספורט
בוגאטי שירון 110 אן בוגאטי
בוגאטי שירון סופר-ספורט 300+
בוגאטי שירון פור ספורט
בוגאטי שירון סופר-ספורט
שם

השירון קרויה על שמו של לואי שירון, נהג המרוצים הצרפתי של חברת בוגאטי בשנות ה-20 וה-30 של המאה ה-20, אשר התחרה בין היתר במרוצי הפורמולה 1 ובמרוצי לה מאן.
בוגאטי שירון > מנוע ונתונים טכניים

יחידת הכוח היא מנוע בנזין 16 צילינדרים בתצורת W בנפח 7,993 סמ"ק בעל 4 מגדשי טורבו  שמספק כ-1,500 כ"ס (1,100 קילוואט).
צריכת הדלק המשולבת עומדת על 25.190 ליטר לכל 100 ק"מ. בנסיעה רצופה של 8 דקות במהירות המקסימלית של 420 קמ"ש, מכל הדלק של המכונית אשר נפחו 100 ליטרים, יתרוקן לחלוטין. פליטת הפחמן דו-חמצני עומדת על 571.636 גרם לק"מ.
בניגוד למתחרות ולמכוניות העל האחרות של התקופה דוגמת הפורשה 918 או המקלארן P1, הבוגאטי שירון אינה בעלת מערכת היברידית משולבת חשמל, אלא בעלת מנוע בעירה פנימית רגיל, זאת ומאחר ובחברת בוגאטי דחו אפשרות זו משיקולי התוספת הלא רצויה למשקל המכונית ופגיעה בביצועים ובמהירות המקסימלית אשר מכוונת לרף הגבוה ביותר. נקודה נוספת היא האילוץ אשר היה נדרש בשינוי עיצוב המכונית מאחר שישנו מחסור פיזי בגוף המכונית להרכבת מערכת כזאת.
לבוגאטי שירון שלדה עשויה סיבי פחמן אשר מחוזקים על ידי פולימר, מערכת מתלים עצמאיים ומערכת הנעה לכל הגלגלים.
בוגאטי שירון > ביצועים דינמיים

השירון נחשבה למכונית הכביש המהירה ביותר מייצור סדרתי. עם זאת, מהירותה המרבית טרם נמדדה באופן רשמי ומדויק.
השירון מהירה ביותר ויכולה לעבור את מהירות ה-450 קמ"ש ואף להגיע למהירות של כ-500 קמ"ש, אך משיקולי בטיחות המהירות הוגבלה אלקטרונית ל-420 קמ"ש (260 מייל לשעה).על פי הערכות המהירות המקסימלית של המכונית (ללא ההגבלה) היא כ-463 קמ"ש (על פי נתוני החברה) אך למרות הערכתו של נהג המרוצים המכונית הגיעה למהירות של 500 קמ"ש. נהג הניסויים של החברה העריך אף הוא שהמכונית יכולה להגיע למהירות זו, בתנאי שיורכבו עליה צמיגים מיוחדים שיוכלו לעמוד במהירות העצומה ובחום הרב שנוצר עקב החיכוך עם הכביש.
על פי נתוני היצרן המכונית מאיצה מ-0 ל-100 קמ"ש ב-2.4 שניות, 0 ל-200 קמ"ש ב-6.5 שניות, ו-0 ל-300 קמ"ש ב-13.5 שניות. השירון שברה את שיא ההאצה מ-0 ל-400 ובחזרה ל-0: התמרון הזה לוקח 42 שניות בלבד.
בוגאטי שירון > ביצועים דינמיים > שבירת שיא המהירות

בספטמבר 2019 נשבר שיא המהירות על ידי בוגאטי שירון משודרגת שהגיעה למהירות 490.48 קמ"ש (304.77 מייל לשעה), הבוגאטי המשודרגת נקראת בוגאטי שירון סופר-ספורט 300+ משום שהייתה המכונית הראשונה שחצתה את ה-300 מייל לשעה.
בוגאטי שירון > ייצור ושיווק

בדומה לדגם הוויירון, הבוגאטי שירון מיוצרת במתקן החברה במולצהיים אשר בחבל אלזס שבצרפת. כמות הייצור הוגבלה ל-500 יחידות בלבד, כאשר ייצור ושיווק המכונית יימשך על פני כשנתיים. המכונית תוצע למכירה ללקוחות מועדפים אשר ייבחרו בקפידה, כאשר מחירה לרכישה בגרמניה של כל מכונית יחל מ-2.4 מיליון אירו, לעומת 2.66 מיליון דולרים בארצות הברית.
שחקן הכדורגל כריסטיאנו רונאלדו רכש וקיבל מכונית מדגם זה.
בוגאטי שירון > לגו ומשחקי וידאו

בשנת 2018 הציגה חברת לגו בתערוכת הרכב של פריז בוגאטי שירון בגודל מלא העשויה לגו. בניית השירון מלגו נעשתה כחלק מתרגיל יחסי ציבור, לקידום שיתוף הפעולה בין בוגאטי ללגו. בנייתה ארכה 13,000 שעות עבודה, היא בנויה מיותר ממליון חלקים ומסוגלת לנסוע עקב 2,304 מנועים חשמליים ו-4,032 גלגלי שיניים המספקים 5.3 כ"ס ומאפשרים מהירות מרבית של 20 קמ"ש, משקלה עומד על 1.5 טון.
מלבד הצגת בוגאטי שירון מלגו, השיקה לגו ערכת בוגאטי שירון ב-1,200 ש"ח.
בוגאטי שירון > לגו ומשחקי וידאו > משחקי וידאו

השירון מוצגת בכמעט כל משחקי המכוניות, בניהם: אספלט 8, אספלט 9, Need for Speed ומשחקי פורזה. לרוב השירון היא המכונית הטובה ביותר במשחק והיקרה ביותר.
בוגאטי שירון ספורט

| --- | --- |

 מאפיינים כלליים
 יצרן:  בוגאטי
 שנות ייצור:  2019–2020
 יחידות שיוצרו:  500 
 הרכבה:  צרפת צרפת
 מודל קודם:  בוגאטי שירון
 מודל אחריו:  בוגאטי שירון 110 אן בוגאטי
 חברת אם:  בוגאטי-רימאק
 סיווג:  מכונית-על
 מרכב:  קופה בעלת שתי דלתות
 אורך:  4,544 מ"מ
 רוחב:  2,038 מ"מ
 גובה:  1,212 מ"מ
 משקל:  1,978 ק"ג
 בסיס גלגלים:  2,711 מ"מ
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט)
 הילוכים:  תיבת הילוכים רובוטית כפולת מצמדים בעלת שבעה הילוכים
 מהירות מרבית:  420 קמ"ש (עם הגבלה) 463 קמ"ש (ללא הגבלה)
 תאוצה:  מ-0 ל-100 קמ"ש: 2.5 שניות מ-0 ל-200 קמ"ש: 6.5 שניות מ-0 ל-300 קמ"ש: 13.6 שניות
 צריכת דלק:  25.190 ליטר לכל 100 ק"מ
 קשר:  בוגאטי שירון
 
בוגאטי שירון ספורט (באנגלית: Bugatti Chiron Sport) היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל בין השנים 2019 ל-2020. היא הוצגה בתערוכת הרכב הבינלאומית של ז'נבה ב-6 במרץ 2019.
השירון ספורט היא גרסה ספורטיבית יותר לשירון, ההבדלים העיקריים לעומת השירון הרגיל הם: שיפור המהירות במצבי מסלול (יציבות ותאוצה בקו ישר). היא מצוידת בחבילה דינמית עם בולמי זעזועים עם ניהול המאפשר הקשחה ב-10%. הדיפרנציאל האחורי שופר.
בנוסף בוגאטי הפחיתה את המשקל בעיקר בחישוקי הגלגלים ובהוספת סיבי פחמן במקום לוחות אלומיניום ב-18 ק"ג לעומת השירון הרגיל.
בתחום ההנעה לא בוצעו שינויים והשירון ספורט כוללת את אותה מערכת הנעה של השירון הרגיל, W16 בנפח 8.0 ליטר המספק 1,500 כ"ס. תאוצה של 2.5 שניות ומהירות מרבית של 420 קמ"ש עם מגביל מהירות ו-463 קמ"ש ללא מגביל מהירות.
צריכת הדלק המשולבת עומדת על 25.190 ליטר לכל 100 ק"מ. פליטת הפחמן דו-חמצני עומדת על 571.636 גרם לכל ק"מ.
מבט קדמי
מבט אחורי
מבט לצד
בוגאטי שירון 110 אן בוגאטי

| --- | --- |

 מאפיינים כלליים
 יצרן:  בוגאטי
 שנות ייצור:  2019–2021
 יחידות שיוצרו:  20 יחידות
 הרכבה:  צרפת צרפת
 מודל קודם:  בוגאטי שירון ספורט
 מודל אחריו:  בוגאטי שירון סופר-ספורט 300+
 חברת אם:  בוגאטי-רימאק
 סיווג:  מכונית-על
 מרכב:  קופה בעלת שתי דלתות
 אורך:  4,544 מ"מ
 רוחב:  2,038 מ"מ
 גובה:  1,212 מ"מ
 משקל:  1,995 ק"ג 
 בסיס גלגלים:  2,711 מ"מ
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט) ומומנט מרבי של 163 קג"מ
 הילוכים:  תיבת הילוכים רובוטית כפולת מצמדים בעלת שבעה הילוכים
 מהירות מרבית:  420 קמ"ש (עם הגבלה) 463 קמ"ש (ללא הגבלה)
 תאוצה:  מ-0 ל-100 קמ"ש: 2.5 שניות מ-0 ל-200 קמ"ש: 6.5 שניות מ-0 ל-300 קמ"ש: 13.6 שניות
 צריכת דלק:  22.324 ליטר לכל 100 ק"מ
 קשר:  בוגאטי שירון
 
בוגאטי שירון 110 אן בוגאטי (בצרפתית: Bugatti Chiron 110 ans Bugatti, כלומר: "110 שנים לבוגאטי") היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל (20 יחידות) בין השנים 2019 ל-2021. היא נחשפה בתערוכת הרכב הבין-לאומית של ניו יורק ב-29 באפריל 2019. השירון 110 אן בוגאטי היא גרסה מיוחדת המציינת 110 שנים להקמתה עם מחווה לצרפת.
בוגאטי שירון 110 אן בוגאטי > עיצוב

העיצוב החיצוני והפנימי לא שונה מהכירון למעט סמלילים של 110 המוטבעים על צידי הדלתות והמושבים, בנוסף סמלילים של דגל צרפת נמצאים על המראות צד והכנף האחורית צבועה בצבעי דגל צרפת.
בוגאטי שירון 110 אן בוגאטי > מפרט טכני

בתחום ההנעה אין כל שינוי מהשירון והדגם ממשיך עם מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט) ומומנט מרבי של 163 קג"מ. תיבת הילוכים רובוטית כפולת מצמדים בעלת שבעה הילוכים. נתון תאוצה מ-0 ל-100 קמ"ש: 2.5 שניות מ-0 ל-200 קמ"ש: 6.5 שניות מ-0 ל-300 קמ"ש: 13.6 שניות. מהירות מרבית מוגבלת אלקטרונית ל-420 קמ"ש או 463 קמ"ש ללא מגביל. צריכת הדלק המשולבת עומדת על 22.324 ליטר לכל 100 ק"מ. פליטת הפחמן דו-חמצני עומדת על 505.606 גרם לכל ק"מ.
בוגאטי שירון 110 אן בוגאטי > גלריה

סמלילי ה-100 שנים
הסמליל על המושבים
דגל צרפת בכנף האחורית
מבט קדמי
בוגאטי שירון סופר-ספורט 300+

| --- | --- |

 מאפיינים כלליים
 יצרן:  בוגאטי
 שנות ייצור:  2020–2022
 יחידות שיוצרו:  30
 הרכבה:  צרפת צרפת
 מודל קודם:  בוגאטי שירון 110 אן בוגאטי
 מודל אחריו:  בוגאטי שירון פור ספורט
 חברת אם:  בוגאטי-רימאק
 סיווג:  מכונית-על
 מרכב:  קופה עם 2 דלתות
 אורך:  4,544 מ"מ 
 רוחב:  2,038 מ"מ 
 גובה:  1,212 מ"מ 
 משקל:  1,995 ק"ג 
 בסיס גלגלים:  2,711 מ"מ 
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,600 כ"ס (1,200 קילוואט) ב-7,100 סל"ד
 הילוכים:  תיבת הילוכים כפולת מצמדים בעלת שבעה הילוכים
 מהירות מרבית:  490.484 קמ"ש (304.773 מייל לשעה)
 תאוצה:  מ-0 ל-200 קמ"ש - 5.8 שניות מ-0 ל-300 קמ"ש - 12.1 שניות
 צריכת דלק:  21.470 ליטר לכל 100 ק"מ
 קשר:  בוגאטי שירון, בוגאטי שירון ספורט
 
בוגאטי שירון סופר-ספורט 300+ (באנגלית: +Bugatti Chiron Super Sport 300) היא מכונית-על במרכב קופה בעלת שני מקומות ישיבה, שיוצרה בייצור מוגבל (30 יחידות) על ידי יצרנית הרכב הצרפתית בוגאטי בין השנים 2020 ל-2022. המכונית הוצגה בתערוכת הרכב של לוס אנג'לס בנובמבר 2019. המכונית היא דגם משופר של הבוגאטי שירון.
בתערוכת הרכב של מילאנו שבאיטליה הציגה בוגאטי גרסה מוגבלת וסטנדרתית של השירון סופר-ספורט 300+, זו מיוצרת כמעט ללא שינויים מה-300+, ומיוצרת עם הגבלה של 9 יחידות, היא מיוצרת תחת השם בוגאטי שירון סופר-ספורט.
בוגאטי שירון סופר-ספורט 300+ > שם המכונית

בוגאטי יצרה דגם ששמו בוגאטי שירון ספורט זהו דגם חזק יותר של השירון הרגיל, הסופר-ספורט 300+ מבוסת על השירון ובמיוחד על השירון ספורט אך לשמה נוסף "סופר-ספורט 300+" מכיוון שהיא הראשונה בתולדות בוגאטי שהגיעה למהירות של למעלה מ-300 מייל לשעה (482.76 קמ"ש).
בוגאטי שירון סופר-ספורט 300+ > עיצוב

הבוגאטי שירון סופר ספורט 300+ קיבלה עיצוב מיוחד, מכיוון שהיא מיועדת למרוצים. היא מצופה בסיבי פחמן, המיועדים להוריד את המשקל, עם שני פסים כתומים הנמצאים במרכז המכונית. סיבי הפחמן מצופים בורנית. הגלגלים והצמיגים הם מחברת מישלן, אשר יוצרו במיוחד כדי לעמוד בדרישות הרכב.
בוגאטי שירון סופר-ספורט 300+ > מפרט טכני

הרכב כולל מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,600 כ"ס (1,200 קילוואט) ב-7,100 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-200 קמ"ש אורכת 5.8 שניות ומ-0 ל-300 קמ"ש אורכת 12.1 שניות, המהירות המרבית הרשמית היא 490.484 קילומטרים לשעה. צריכת הדלק המשולבת עומדת על 21.470 ליטר לכל 100 ק"מ. פליטת הפחמן דו-חמצני עומדת על 486.723 גרם לכל ק"מ.
בוגאטי שירון סופר-ספורט 300+ > היסטוריה

הבוגאטי שירון סופר-ספורט 300+ נחשבה למכונית המהירה ביותר בעולם. מהירותה המרבית עומדת על 490.484 קמ"ש (304.773 מייל לשעה). היא החזיקה בתואר עד שנת 2020, כאשר פותחה הבוגאטי בוליד שמהירותה המרבית היא כ-500 קמ"ש (310 מייל לשעה).
הלקוחות שהזמינו את הדגם עם כלוב התהפכות מהמפעל, יוכלו לנהוג בדגם על מסלול הניסויים של פולקסווגן וולפסבורג, שם הדגם קבע את שיא המהירות.
ב-23 בספטמבר 2021 הודיעה בוגאטי כי מתחילה ההשקה של הסופר ספורט 300+ ללקוחות.
אף על פי שכל דגמי בוגאטי מיוצרים עם מגביל מהירות, אשר מגביל את המהירות ל-420 קמ"ש, הספורט ספורט 300+ מגיעה ללא מגביל.
הייצור הסתיים רשמית ב-21 ביולי 2022.
בוגאטי שירון סופר-ספורט 300+ > היסטוריה > שבירת שיא המהירות

בספטמבר 2019 נשבר שיא המהירות על ידי בוגאטי שירון משודרגת שהגיעה למהירות 490.48 קמ"ש (304.77 מייל לשעה), הבוגאטי המשודרגת נקראת בוגאטי שירון סופר-ספורט 300+ משום שהייתה המכונית הראשונה לחצות את ה-300 מייל לשעה.
מהירות זו אינה נחשבת כשבירת השיא שבו החזיקה הקוניגסג אגירה RS, משום שהבוגאטי המשודרגת אינה נחשבת לייצור סדרתי בניגוד לקוניגסג וגם משום שנסעה רק בכיוון אחד ולא לשני צדדים כנהוג, אך ישנן שמועות שאכן השירון סופר-ספורט תעבור לייצור סדרתי החל מ-2021 ומחירה יהיה כשישה מיליון דולרים.
ב-2020 נשבר השיא על ידי ה-SSC טואטרה של שלבי סופרקארס, שהגיעה למהירות של 508 קמ"ש (316 מייל לשעה), אך יש מחלוקת על תקפותו.
בוגאטי שירון פור ספורט

| --- | --- |

 מאפיינים כלליים
 יצרן:  בוגאטי
 שנות ייצור:  2020 - הווה
 יחידות שיוצרו:  הייצור מוגבל ל-60 יחידות
 הרכבה:  צרפת צרפת
 מודל קודם:  בוגאטי שירון סופר-ספורט 300+
 מודל אחריו:  בוגאטי שירון סופר-ספורט
 חברת אם:  בוגאטי-רימאק
 סיווג:  מכונית-על
 מרכב:  מרכב קופה בעלת שתי דלתות
 אורך:  4,544 מ"מ
 רוחב:  2,038 מ"מ
 גובה:  1,212 מ"מ
 משקל:  1,995 ק"ג 
 בסיס גלגלים:  2,711 מ"מ
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט)
 הילוכים:  תיבת הילוכים רובוטית כפולת מצמדים בעלת שבעה הילוכים
 מהירות מרבית:  350 קמ"ש
 תאוצה:  מ-0 ל-100 קמ"ש: 2.5 שניות מ-60 ל-120 קמ"ש: 4.4 שניות מ-0 ל-200 קמ"ש: 5.8 שניות מ-0 ל-300 קמ"ש: 12.1 שניות
 צריכת דלק:  25.190 ליטר לכל 100 ק"מ
 קשר:  בוגאטי שירון
 
בוגאטי שירון פור ספורט (באנגלית: Bugatti Chiron Pur Sport) היא מכונית-על במרכב קופה, בעלת שני מקומות ישיבה, שמיוצרת על ידי בוגאטי בייצור מוגבל (60 יחידות) משנת 2020. היא נחשפה ב-3 במרץ 2020.
הספור ספורט היא גרסה המיועדת למסלול ולנהיגה נוחה יותר במסלולים של הבוגאטי שירון. היא גרסה היועדת למסלול ובעלת מהירות נמוכה יותר (350 קמ"ש) מאשר השירון הרגילה, בנוסף היא כוללת שינויים אווירודינמיים שמגבירים את כושר ההצמדה מלפנים ומאחור, ליציבות משופרת. מאחור יש כנף אחורית גדולה לא חשמלית באורך 1.9 מטר, זו מחליפה את הכנף הנשלפת של השירון הרגילה וחוסכת בכך 10 ק"ג בזכות הסרת המנועים החשמליים. לפור ספורט כיול מתלים נוקשה יותר, הקפיצים הוקשחו ב-65% מלפנים ו-33% מאחור, נוספו מוטות מייצבים מסיבי פחמן בשני הסרנים והבולמים האדפטיביים הוקשחו לנהיגה דינמית יותר. משקל הפור ספורט ירד בעוד 10 ק"ג מלבד ה-10 ק"ג של הכנף, על ידי הוספת סיבי פחמן במקום האלומיניום לחישוקי הגלגלים ובלמים מטיטניום.
בתחום ההנעה הדגם ממשיך עם אותו מנוע של השירון הרגיל אך קו האדום עלה ב-200 סל"ד יותר ותיבת הילוכים רובוטית כפולת מצמדים בעלת שבעה הילוכים חדשה שמציעה יחסי העברה טובים יותר ב-15%. המהירות המרבית עומדת על 350 קמ"ש.
צריכת הדלק המשולבת עומדת על 25.190 ליטר לכל 100 ק"מ. פליטת הפחמן דו-חמצני עומדת על 571.636 גרם לכל ק"מ.
בוגאטי שירון סופר-ספורט

| --- | --- |

 מאפיינים כלליים
 יצרן:  בוגאטי
 שנות ייצור:  2022 - הווה
 יחידות שיוצרו:  הייצור מוגבל ל-9 יחידות
 הרכבה:  צרפת צרפת
 מודל קודם:  בוגאטי שירון פור ספורט
 מודל אחריו:  בוגאטי מיסטרל
 חברת אם:  בוגאטי-רימאק
 סיווג:  מכונית-על
 מרכב:  מרכב קופה בעלת שתי דלתות
 אורך:  4,544 מ"מ 
 רוחב:  2,038 מ"מ 
 גובה:  1,212 מ"מ 
 משקל:  1,995 ק"ג 
 בסיס גלגלים:  2,711 מ"מ 
 מפרט טכני
 מנוע:  מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,600 כ"ס (1,200 קילוואט) ב-7,000 סל"ד
 הילוכים:  תיבת הילוכים כפולת מצמדים בעלת שבעה הילוכים
 מהירות מרבית:  הגבלה אלקטרונית ל-440 קמ"ש
 תאוצה:  מ-0 ל-100 קמ"ש: 2.4 שניות מ-0 ל-200 קמ"ש: 5.8 שניות מ-0 ל-300 קמ"ש: 12.1 שניות מ-0 ל-400 קמ"ש: 28.6 שניות
 צריכת דלק:  21.470 ליטר לכל 100 ק"מ
 קשר:  בוגאטי שירון, בוגאטי שירון סופר-ספורט 300+, בוגאטי שירון פור ספורט
 
בוגאטי שירון סופר-ספורט (באנגלית: Bugatti Chiron Super Sport) היא מכונית-על במרכב קופה, בעלת שני מקומות ישיבה, שמיוצרת על ידי בוגאטי בייצור מוגבל (9 יחידות) משנת 2022. היא הוצגה בתערוכת הרכב של מילאנו ב-12 ביוני 2021. היא גרסה מיוחדת ויותר סטנדרטית של הבוגאטי שירון סופר-ספורט 300+.
ב-20 במאי 2022 נבדקה הסופר-ספורט במתקן מיוחד הבודק את הכוח המרבי שלה (בכוחות סוס) ואת המהירות המרבית שלה והתברר כי בוגאטי "שיקרה" בנוגע לכ"ס ופרסמה שלסופר-ספורט יש 1,600 כ"ס אך בבדיקה התברר כי יש לסופר-ספורט למעלה מ-1,619 כ"ס, 19 כ"ס יותר ממה שבוגאטי הצהירה.
בוגאטי שירון סופר-ספורט > סקירה כללית

היא מבוססת כמעט ללא שינויים על הבוגאטי שירון סופר-ספורט 300+, השינויים העיקריים הם הסרת לוחות הסיבי פחמן והוספת לוחות אלומיניום במקומם, מספר שינויים נוספים מורידים את המשקל בעוד 23 ק"ג לעומת השירון הרגיל. היא ארוכה ב-25 ס"מ יותר מהשירון הרגיל (כמו ה-300+), אך כוללת עיצוב מעט שונה, חישוקי הגלגלים הוחלפו בקלים יותר מאלומיניום ועיצוב חדש. צמיגים מיוחדים של חברת מישלן.
בתחום ההנעה הדגם כולל מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,619 כ"ס (1,207 קילוואט) ב-7,000 סל"ד ומומנט כוח מרבי של 169.78 קג"מ. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.4 שניות ומ-0 ל-200 קמ"ש 5.8 שניות ומ-0 ל-300 קמ"ש 12.1 שניות ומ-0 ל-400 קמ"ש 28.6 שניות, המהירות המרבית מוגבלת אלקטרונית ל-440 קילומטרים לשעה. צריכת הדלק המשולבת עומדת על 21.470 ליטר לכל 100 ק"מ. פליטת הפחמן דו-חמצני עומדת על 486.723 גרם לכל ק"מ.
בוגאטי שירון סופר-ספורט > גלריה

מבט קדמי (בתערוכת מילאנו)
מבט אחורי
מבט קדמי-צדדי
בנדה דל ריו סאלי

| --- | --- |
סמל בנדה דל ריו סאליסמל בנדה דל ריו סאלי

נוף העיר בנדה דל ריו סאלי
 מדינה:  ארגנטינה ארגנטינה
 פרובינציה:  טוקומאן (פרובינציה) טוקומאן
 חבל ארץ:  צפון-מרכז ארגנטינה
 ראש העיר:  דריו מונטרוס
 תאריך ייסוד:  1972 
 גובה:  425 מטרים
 אוכלוסייה:  ‏
  ‑ בעיר:  63,226 (2010)
 קואורדינטות:  26°50′00″S 65°10′00″W﻿ / ﻿26.833333333333°S 65.166666666667°W﻿ / -26.833333333333; -65.166666666667 
 אזור זמן:  UTC -3
 https://bandadelriosali.gob.ar/
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט בנדה דל ריו סאלי (למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט בנדה דל ריו סאלי (למפת טוקומאן רגילה) טוקומאן קונספסיון אגילרס סלטה סנטיאגו דל אסטרו  קטמרקהבנדה דל ריו סאלי (למפת טוקומאן מוגדלת) טוקומאן קונספסיון אגילרס סלטה סנטיאגו דל אסטרו  קטמרקהבנדה דל ריו סאלי   he tabBackground:;tabBorder:#aaa;defaultTab:0;
 
בַּנְדָה דֶל רִיוֹ סָאלִי (בספרדית: Banda del Río Salí) היא עיר בפרובינציית טוקומאן בארגנטינה. היא הבירה והעיר הגדולה והמאוכלסת ביותר בנפת קרוס אלטה. במפקד האוכלוסין של שנת 2010 נמנתה בה אוכלוסייה של 63,226 בני אדם. משמעות השם היא "גדת נהר סאלי" והיא נקראת כך כי היא שוכנת על הגדה המזרחית של נהר סאלי (אנ')
העיר היא חלק המטרופולין של העיר טוקומאן ששוכנת ממערב לה והיא נוסדה והתפתחה כהמשך טבעי של הרצף העירוני של טוקומאן. העסק הגדול ביותר שלה הוא טחנת הסוכר "קונספסיון", היחידה מסוגה שנותרה במדינה לאחר שנשיא ארגנטינה חואן קרלוס אונגאנייה הורה על סגירתה של טחנת הסוכר "לסטניה" שהייתה בבעלות המדינה בשנת 1966.
כביש 9, המקשר את צפון-מערב ארגנטינה עם הבירה בואנוס איירס, חוצה את בנדה דל ריו סאלי והיא מקושרת לטוקומאן על ידי גשר לוקאס קורדובה שעובר מעל נהר סאלי.
ברווז משויש

| ברווז משויש |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים צוללים
סוג:: Marmaronetta
מין:: ברווז משויש
שם מדעי
 Marmaronetta angustirostris ‏Ménétries, 1832

ברווז משויש (בַּרְוָז מְשֻׁיָּשׁ, שם מדעי: Marmaronetta angustirostris) הוא מין יחיד בסוג Marmaronetta המשתייך לברווזים צוללים. הוא נקרא כך בגלל צבעיו, המזכירים טקסטורה של  שיש.
תיאור

אורכו של הברווז המשויש הוא כ-39–42 ס"מ. הבוגרים בעלי גוון חום-צהבהב וכתמים בצבע בז', ועל עיניהם כתם שחור. הצעירים דומים אך בעלי כתמים בהירים רבים יותר. בתעופה הכנפיים נראות חיוורות ללא דפוס בולט.
תפוצה

בעבר ברווז זה היה נפוץ באזור הים התיכון, אך כיום אזורי הדגירה שלו מקוטעים ומוגבלים למספר מקומות בדרום ספרד, מערב אפריקה, וישראל. במזרח הוא שורד בביצות בדרום עיראק ואיראן, ובמספר מקומות מבודדים בטורקיה, ארמניה, אזרבייג'ן, עיראק, ומערב סין.
בית הגידול של  ברווזים אלה הוא אזורי שפלה, בה הם בונים את קניהם בתוך צמחייה גבוהה או על עצים. גודל התטולה נע בין 7 ל-10 ביצים.
מצב השימור של הברווז המשויש מוגדר כפגיע בעקבות ירידה באוכלוסייתו. הגורמים לכך הם הרס בתי גידול וציד.
התנהגות

הברווז המשויש הוא עוף חברותי, אפילו בתקופת הקינון. מלבד עונת הרבייה הלהקות קטנות בדרך כלל, אם כי דווח גם על קבוצות גדולות בעת הנדידה. הברווזים המשוישים מלקטים את מזונם במים רדודים מפני המים או בצלילה. הם ניזונים בעיקר מאצות וחסרי חוליות החיים במים.
בישראל

הברווז המשויש היה נפוץ בעמק החולה עד ליבוש הימה באמצע המאה ה-20. פעולה זו הביאה לקריסת האוכלוסייה במקום ובכלל, ונותרו רק כמה עשרות בודדות של זוגות שדוגרים כיום באגמון חולה. בישראל, כמו בעולם כולו, מוגדר הברווז המשויש כמין בסכנת הכחדה. לאחר עונת הקינון, עוזבים רוב הפרטים את עמק החולה ונודדים דרומה.
הערות שוליים

↑  ברווז משויש באתר הרשימה האדומה של IUCN
ביצי ברווז משויש מאוסף מוזיאון טולוז